  Виталий Пронин Удмурт театр 21-тӥ-24-тӥ инвожое - В. Зиминлэн пьесаезъя «Приключения Чубрика» выжыкыл. Гужем бырем бере огназ кылем Чубрик кучапи аслыз эш шедьтэ - Мордашка коӵышпиез. Кыӵе улон возьма эшъёсты? Кутсконэз 10.30 часъёсы. 0+Удмурт театр та спектакленыз сезонзэ йылпумъя. Театрлэн ӧсъёсыз учкисьёслы выльысен усьтӥськозы сӥзьыл. Ижкар 25-тӥ-26-тӥ инвожое - Егитъёслэн нуналзы. Спортэз яратӥсьёс люкаськозы 26-тӥинвожое «Чекерилэ». Пӧртэм ужрадъёс, концертъёс ортчозы Ижысь Шор площадьын, Иж тымет дурын. Со сяна, бадӟым концерт но великен ворттылонъя ӵошатсконъёс радъяськозы Дэри ёросысь Пыӵанкаысь тымет дурын. 16+  Кузебай Герд нимо музей 15-тӥ-26-тӥ инвожое - «Кӧкыез веттаса» адӟытон. Малы вож нуныез ыльнянен маяллязы? Кыӵе кырӟанъёс кырӟаллязы удмуртъёс асьсэ пиналъёссылы? Кыӵе сям-йылолъёс герӟаськемын нуны вордӥськонэн? Та адӟытонэ нырысьсэ поттэмын луозы УАССР-ысь искусствоосъя дано ужасьлэн Илья Ходыревлэн суредъёсыз. Соос лэсьтэмын Кузебай Гердлэн «Шундыӝужан палась финъёслэн кӧкызы» диссертациез борды. Музей ужа нуналлы быдэ 18.00 часозь, вордӥськонэ шутэтске. 0+ "Удмурт дунне" Теги: Ижкар кытынкумар  